บาทเปิด 31.20/25 บาทต่อดอลลาร์ แนวโน้มอ่อนค่า
เงินบาทเปิดตลาด 31.20/25 บาทต่อดอลลาร์ แนวโน้มอ่อนค่า จากตัวเลขเศรษฐกิจสหรัฐฯหนุนดอลล์แข็ง มองกรอบ 31.20-31.35 บาทต่อดอลลาร์
20 ก.พ. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.20/25 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.17/19 บาท/ดอลลาร์
ล่าสุดเงินบาทอ่อนค่ามาอยู่ที่ระดับ 31.24/27 บาท/ดอลลาร์ โดยวันนี้มองว่าเงินบาทมีแนวโน้มไปในทิศทางที่อ่อนค่าหลังจากที่ดอลลาร์สหรัฐปรับแข็งค่าขึ้นเมื่อเทียบกับค่าเงินสกุลอื่นๆ เนื่องจากตัวเลขเศรษฐกิจของสหรัฐฯ ออกมาดี อีกทั้งมีโอกาสที่เงินเฟ้อของสหรัฐ (CPI) จะไปถึงระดับ 2% ตามเป้าหมาย
"วันนี้บาทมีแนวโน้มจะอ่อนค่าได้ต่อ หลังจากที่ดอลลาร์สหรัฐแข็งค่าเมื่อเทียบกับสกุลอื่นๆ เพราะช่วงนี้ตัวเลขเศรษฐกิจออกมาดี และเงินเฟ้อก็มีโอกาสได้ 2% ตามคาด" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.20-31.35 บาท/ดอลลาร์